Sitora (futbol klubi, Buxoro). Sitora — Buxoro shahridagi sobiq professional oʻzbek futbol klubi. Tarixi. Sitora futbol klubi Buxoroda, ipak gazlama korxonasi qoshida 1991-yil tashkil etilgan. 1992-yilda jamoa Oʻzbekiston ikkinchi ligasida gʻolib chiqqan. 1993-yilda klub Oʻzbekiston Birinchi ligasida oʻz ishtirokini boshlagan. Klub bu davrda katta muvaffaqiyatga erisha olmagan. Eng yuqori yutugʻi 2000-yilgi Oʻzbekiston Birinchi ligasida 7-oʻrinni egallashi edi. 2003-yildan professional faoliyatini toʻxtatgan.